**DĖL KOMPIUTERINĖS ĮRANGOS PERĖMIMO SAVIVALDYBĖS NUOSAVYBĖN IR JOS PERDAVIMO VALDYTI, NAUDOTI IR DISPONUOTI PATIKĖJIMO TEISE**

2020 m. gegužės 29 d. Nr. TS

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 dalies 2 punktu ir 20 straipsnio 1 dalies 4 punktu ir atsižvelgdama į Nacionalinės švietimo agentūros ir Rokiškio rajono savivaldybės 2016 m. spalio 31 d. jungtinės veiklos sutarties Nr. F3-70-(05) 2020 m. balandžio 3 d. papildymu Nr. DS-149, Rokiškiosavivaldybės taryba nusprendžia:

1. Sutikti perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą turtą (pridedama).

2. Perėmus savivaldybės nuosavybėn sprendimo priede nurodytą turtą, jį, perduoti sprendimo priede nurodytoms mokykloms valdyti, naudoti ir disponuoti juo patikėjimo teise.

3. Įgalioti Rokiškio rajono savivaldybės administracijos direktorių Andrių Burnicką savivaldybės vardu pasirašyti sprendimo priede punkte nurodyto turto priėmimo ir perdavimo aktą.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Danutė Kniazytė

Rokiškio rajono savivaldybės tarybai

**TEIKIAMO SPRENDIMO „DĖL KOMPIUTERINĖS ĮRANGOS PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO AIŠKINAMASIS RAŠTAS**

2020 m. gegužės 29 d.

**Parengto sprendimo projekto tikslai ir uždaviniai.** Sprendimo projekto tikslas ir uždaviniai – perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausančius ir šiuo metu **Nacionalinės švietimo agentūros** patikėjimo teise valdomą **turtą** ir perduoti sprendimo priede nurodytoms mokyklomsvaldyti, naudoti ir disponuoti patikėjimo teise; įgalioti Rokiškio rajono savivaldybės administracijos direktorių Andrių Burnicką savivaldybės vardu pasirašyti turto priėmimo ir perdavimo aktus.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas bei Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

Rokiškio rajono savivaldybės 2016 m. spalio 31 d. jungtinės veiklos sutarties Nr. F3-70-(05) 2020 m. balandžio 3 d. papildymas Nr. DS-149.

**Sprendimo projekto esmė.** Perėmus savivaldybės nuosavybėn sprendimo priede nurodytą turtą – kompiuterinę įrangą, jį, perduoti sprendimo priede nurodytoms mokykloms valdyti, naudoti ir disponuoti juo patikėjimo teise.

**Galimos pasekmės, priėmus siūlomą tarybos sprendimo projektą:**

**teigiamos –** mokykloms perduodamas turtas **(**kompiuterinė įranga) skirtas mokymui nuotoliniu būdu.

**neigiamos –** nenumatyta.

**Kokia sprendimo nauda Rokiškio rajono gyventojams.**

Mokiniai turės galimybę mokytis nuotoliniu būdu.

**Finansavimo šaltiniai ir lėšų poreikis**. Už prekes apmoka Nacionalinė švietimo agentūra; prekių finansavimo šaltiniai: 100 proc. – Europos regioninės plėtros fondo lėšos**.**

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Danutė Kniazytė